Aril Pilus itu apa sih? Jelaskan dalam bahasa melayu ya

Khairil Azam bin Pilus atau lebih dikenali sebagai Aril dilahirkan pada . Beliau merupakan adik kepada penyanyi popular Allahyarham Izwan Pilus. Beliau merupakan naib juara Akademi Fantasia Musim Ke-7 (AF7).

Pada malam konsert akhir AF7, beliau menyampaikan sebuah lagu nyanyian asal kumpulan Indonesia, Padi yang berjudul Kasih Tak Sampai. Pada pusingan kedua, beliau menyampaikan sebuah single baru berjudul Toksik. Beliau yang mendapat 22% undian,menduduki naib juara Akademi Fantasia Musim Ke-7. Sejurus kemudian, beliau dan pemenang tempat ketiga Akademi Fantasia 7, Akim ke Jakarta, Indonesia beberapa hari selepas Konsert Akhir AF7 melabuhkan tirainya kerana terlibat dalam penggambaran sebuah drama muzikal bersiri, Kau Dan Aku yang turut dibintangi oleh Juara Akademi Fantasia 5, Mila. Pada penghujung tahun 2009, beliau dipilih sebagai duta produk BRANDS bersama bintang AF7 seperti Akim, Hafiz serta Black Mentor 3 dan Choo Hoo Ren. Pada masa yang sama, namanya melonjak menerusi lagu Menatap Matamu yang dikatakan mencecah ratusan ribu penonton klip video melalui laman Youtube.

Pada awal 2010, beliau dipilih sebagai pengacara rancangan hiburan sensasi Astro Ria, Trek Selebriti. Pada tahun yang sama, beliau juga muncul dengan single baru, Biar Begini. Pada penghujung 2010, beliau sekali lagi terlibat dalam drama muzikal bersiri, Kau Dan Aku Musim 2.